World Resistance Day for Rojava (Seba Rojawanî roja xoverdayîşê dinya) veng da her kes ke tewrê çalakîyanê bêîteatan ê sivîlan bibê û viraştoxê 2'ê Teşrîna Peyêne bibê.
Eşkerayîye wina ya:
"Komelanê Vakur û Rojakewtena Sûrîye îdareyê xo saz kerd, cayêkê haştîye saz kerd ke komanê herême bi hewayêkê haştîyane, pîya  ciwîyayêne. Federasyono Demokratîk ê Vakur û Rojakewtena Sûrîye despotîzmî ra û îdarekaranê teberî ra zêder Rojakewtena Mîyanêne vurnaye. QSD'yî tewr peyêne DAÎŞ'o ke hemkarê Tirkîya yo, çin kerd.
Çeteyê DAÎŞ'î û El Qaîdeyî bi hêrişê îşxalkarîye ya Tirkî reyde şinê, ters û teror vila kenê. Dima ke yewîyanê DYA û Koalîsyona Mîyanneteweyî herême ra xo tepîya ant, no bîyo sebebê hêrişanê Tirkîya. Artêşa Tirkî û cîhadîstan pê çekanê NATO qirkerdiş kenê û dewletanê dinya zî qerar girewt ke naye nêvînê.
Verba nê qirkerdişanê ke verê çimanê dinya de yenê kerdene, ma do bêveng nêmanê û têna seyr mekê. Têna têgêrayîşêkê verba şerî  eşkeno nê şerî asteng bike. 1'ê Teşrîna Peyêna 2014 de bi mîlyonan merdiman paştdayîşê xo yê seba Kobanê mojna û weriştî payan ser. Ma veng danê ke 2'ê Teşrîna Peyêne ya emserî bikê roja xoverdayîşê mîyanneteweyî yê verba hêrişanê îşxakaran ê Tirkî, her kes tewrê nawnayîşan, çalakîyanê sivîlan û bêîteatan û çalakîyanê viraştoxan bibê. Heta ke no qirkerdiş dewam bike ganî xoverdayîşê ma zî nêvindero. Şorişê Rojawanî do ser bikewe, faşîzm do çin bibe."
